ഉത്തരേന്ത്യയിലും കനത്തമഴ ഡല്ഹിയില് വന് വെള്ളക്കെട്ട് ചമോലിയില് റെഡ് അലര്ട്ട് ന്യൂഡല്ഹി: രാജ്യ തലസ്ഥാനത്ത് മഴ ശക്തമായി. ഇന്നലെ മുതല് തുടരുന്ന കനത്ത മഴയില് ഡല്ഹിയിലെ താഴ്ന്ന പ്രദേശങ്ങളെല്ലാം വെള്ളത്തിനടിയിലായി. ഗാസിപൂര് പഴം പച്ചക്കറി മാര്ക്കറ്റില് വെള്ളം കയറി. പലയിടത്തും ഗതാഗതം തടസ്സപെട്ടു. പുല്പ്രഹ്ലാദ്പൂര് അടിപ്പാതയിലെ വെള്ളക്കെട്ട് കാരണം എംബി റോഡ് അടച്ചതായി ഡല്ഹി പോലീസ് അറിയിച്ചു. ഉത്തര്പ്രദേശിലെ മഥുര, അലിഗഡ്, ഹാഥ്രസ്, ആഗ്ര എന്നിവിടങ്ങളിലെല്ലാം ഇന്ന് കനത്ത മഴ പെയ്യുമെന്നാണ് അറിയിപ്പ്. ഛത്തീസ് ഗഡിലെ ചമോലി ജില്ലയില് റെഡ് അലര്ട്ട് പ്രഖ്യാപിച്ചു. മുന്കരുതലിന്്റെ ഭാഗമായി ബദരീനാഥ് യാത്ര നിര്ത്തിവെച്ചു. ഇടിയോടു കൂടിയ കനത്ത മഴ ഇന്നും തുടരുമെന്നാണ് കാലാവസ്ഥ വകുപ്പിന്്റെ മുന്നറിയിപ്പ്. ഡല്ഹി, ഗുരുഗ്രാം, ഗൊഹാന, ഹോഡല്, ഔറംഗബാദ്, പല്വാല്, ഫരീദാബാദ്, ബല്ലഭ്ഗാര്ഹ്, പാനിപ്പത്ത്, സൊഹാന എന്നിവിടങ്ങളിലെല്ലാം അധികൃതര് ജാഗ്രതാ മുന്നറിയിപ്പ് നല്കിയിട്ടുണ്ട്.